ئۆپنھایمەر (فیلم)
ئۆپنھایمەر () فیلمێکی ژیاننامەییی ھەستبزوێنە کە لەلایەن کریستۆفەر نۆڵانەوە کاری نووسین و دەرھێنان و بەرھەمھێنانی بۆ کراوە، و لە کتێبی ٢٠٠٥ی پرۆمیتۆسی ئەمریکیی کای بێرد و ماڕتن جەی. شێروینەوە وەرگیراوە. فیلمەکە دەربارەی جەی. ڕۆبێرت ئۆپنھایمەری فیزیازانی بیردۆزییە کە یارمەتیدەر بوو لە پەرەسەندنی یەکەمین چەکی ناوکی. کیلیان مێرفی ڕۆڵی سەرەکی دەگێڕێت، بە کاستێکی پڕ ئەستێرە لە ڕۆڵی پاڵپشتدا، کە پێکدێت لە ئێمیلی بڵەنت، مات دەیمن، ڕۆبێرت داونی جوونیەر، فلۆرێنس پیو، جۆش ھاڕتنێت، کەیسی ئافلێک، ڕامی مالیک، و کێنێت برانا.

فیلمەکە لە مانگی ئەیلوولی ٢٠٢١ ڕاگەیەندرا کاتێک یوونیڤێرسەڵ پیکچەرز مافی بەرھەمھێنانی کڕییەوە. وێنەگرتنی فیلمەکە لە کۆتاییی مانگی شوباتی ٢٠٢٢ دەستی پێکرد و لە مانگی ئایاری ھەمان ساڵ کۆتاییی ھات. سینەماتۆگرافەر ھۆیتە ڤان ھۆیتەما فیلمەکەی تۆمار کرد بە تێکەڵەیەک لە فیلمی ٦٥ میلیمەتریی ئایماکس و ٦٥ میلیمەتریی لارج فۆڕمات، لەگەڵ ھەندێک بەشی وێنەگریی ئاناڵۆگی ڕەش و سپیی ئایماکس. وەک بەرھەمەکانی پێشووی، نۆڵان بە زۆری کاریگەریی کردارەکی و بە کەمی سی جی ئایی بەکارھێنا.

وا بڕیارە لە ٢١ی تەممووزی ٢٠٢٣ لە بەڕیتانیا و ویلایەتە یەکگرتووەکانی ئەمریکا نمایش بکرێت، لەلایەن یوونیڤێرسەڵ پیکچەرزەوە. ئەمە یەکەم فیلمی نۆڵانە کە لەلایەن وارنەر برۆس.ەوە بڵاونەکرێتەوە بە شێوەیەکی نێودەوڵەتی و جیھانی لە فیلمی یادەوەرییەوە، ھەروەھا یەکەم فیلمە لە دوای فیلمی بێخەوی (٢٠٠٢)یەوە پلەی ئاڕ وەربگرێت.

کاست

ھەڵبژاردنی ئەکتەرەکان 
ئۆپنھایمەر شەشەمین کاری نێوان نۆلان و مێرفییە، ھەروەھا یەکەم کاریانە کە مێرفی ڕۆڵی سەرەکی تێدا دەگێڕێت. بۆ ئامادەکاری بۆ ڕۆڵەکەی، ئەکتەرەکە ژیاننامەی ئۆپنھایمەری خوێندووەتەوە.پرۆسەی ھەڵبژاردنی ئەکتەرەکان ئەوەندە نھێنی بووە کە ھەندێک لە ئەکتەرەکان نەیاندەزانی کام ڕۆڵ دەگێڕن تا واژوویان لەسەر ڕێکەوتنەکە کردوە. ڕۆبێرت داونی جوونیەر، مات دەیمن و ئێمیلی بڵەنت مووچەکانیان کەمکراوەتەوە لە فیلمەکە ھەریەکەیان تەنھا ٤ ملیۆن دۆلاریان وەرگرتووە لەبری مووچەی ئاسایی خۆیان کە ١٠ بۆ ٢٠ ملیۆن دۆلار بوو.

مۆسیقا 
لە مانگی ١٠ی ساڵی ٢٠٢١ ئاشکرا بوو کە لودویگ گۆرانسۆن ئاوازدانەری فیلمەکە بووە، کە پێشتر ئاوازی بۆ فیلمێکی تری نۆلان داناوە بە ناوی تێنێت

بڵاوکردنەوەی فیلمەکە 
وا بڕیارە لە ٢١ی تەممووزی ساڵی ٢٠٢٣ شانبەشانی فیلمی باربی لەلایەن یوونیڤەرساڵ پیکچەرزوە لە سینەماکان نمایش بکرێت. جگە لە سینەما ستانداردەکان، بە فۆرکاتە جیاوازەکانیش نمایش دەکرێت وەک ئایماکسی ٧٠ ملیمی.

بەبازاڕکردن 
بڕیارە فیلمەکە لە ھەمان ڕۆژی فیلمی باربی نمایش بکرێت کە فیلمێکی کۆمیدی ڕۆمانسییە لە دەرھێنانی گرێتا گێرڤیگ و لەسەر بنەمای بووکەڵەکانی باربییە لەلایەن کۆمپانیای ماتێلەوە دروست کراوە. بەھۆی جیاوازی تۆن و چەشنی نێوان ئەم دوو فیلمە، زۆرێک لە بەکارھێنەرانی تۆڕە کۆمەڵایەتییەکان دەستیان کردووە بە درروستکردنی بابەتی کۆمیدی و میم لەسەر ھەردوو فیلمەکە.

سەرچاوەکان

بەستەرە دەرەکییەکان 
 
 

فیلمە ئەمریکییەکانی دەیەی ٢٠٢٠
فیلمە بەریتانییەکانی دەیەی ٢٠٢٠
فیلمەکانی ٢٠٢٠ بە زمانی ئینگلیزی
فیلمە چیرۆکییە ناھێڵییە ئەمریکییەکان
فیلمە درامییە جەنگییە ئەمریکییەکان
فیلمە درامییە جەنگییە بەڕیتانییەکان
فیلمە قەدەغەکراوەکان
فیلمە نایابەکان لەسەر بنەمای ڕووداوە ڕاستەقینەکان
میمی تەلەڤیزیۆن و فیلمەکان
مشتومڕەکانی فیلم لە ھیندستان
ئەو فیلمانەی لە کالیفۆرنیا دانراون
ئەو فیلمانەی لە کالیفۆرنیا وێنەیگیراون
فیلمەکان کە لە نیوجیرسی وێنەیان گیراوە
فیلمەکانی ئایماکس
فیلمەکانی یوونیڤەرساڵ پیکچەرز